Nygaards Bataljon er delt i to kompanier, som hver er delt i to pelotonger, i tillegg kommer fanegarden og slagerne med trommeslagere og eventuelle hornblåsere. Hver av de fire pelotongene består av et ubestemt antall soldater og ledes av en løytnant. I tillegg har pelotongene underoffiserer, det vil si soldater med høyere rang enn vanlige menige. Disse er en troppsjef, en halvtroppsjef og en eller to sistesoldater.